Január 7.

Névnapok: Attila, Ramóna + Artúr, Atilla, Bálint, Ellina, Etele, Lucián, Luciána, Melani, Melánia, Nikétás, Rajmond, Rajmund, Sziglind, Valentin

Események

Politikai események
 1325 – IV. (Bátor) Alfonz lesz Portugália királya. 
 1558 – Franciaország elfoglalja Calais-t, Anglia utolsó kontinentális területét.
 1566 – V. Piust pápává választják.
 1598 – Borisz Godunov megszerzi Oroszország trónját.
 1601 – Robert Devereux lázadása Londonban Erzsébet királynő ellen.
 1764 – Madéfalvi vérengzés: Erdélyben a Siskowicz altábornagy vezette császári katonaság megrohanja a Madéfalván egybegyűlt, szabadságjogaikért küzdő, az erőszakos császári besorozások ellen tiltakozó csíki székelyeket. A vérfürdőben kétszáz székelyt megölnek, további 200 gyermeket, asszonyt és öreget a dermesztő fagyban hajszoltak a halálba. Ezután az életben maradottak Moldvába menekültek.
 1789 – Az első választás az Egyesült Államokban.
 1932 – Japán mukdeni incidenst követő kínai terjeszkedésére válaszul az Amerikai Egyesült Államok meghirdeti a Stimson-doktrínát.
 1935 – II. világháború: Benito Mussolini és Pierre Laval francia külügyminiszter aláírja az olasz–francia egyezményt.
 1942 – II. világháború: A japánok ostrom alá veszik a Bataan-félszigetet.
 1945 – A brit Bernard Montgomery tábornok bejelenti, hogy megnyerte az ardenneki csatát.
 1953 – Harry S. Truman, az Egyesült Államok elnöke bejelenti, hogy országa kifejlesztette a hidrogénbombát.
 1959 – Az Egyesült Államok elismeri a Fidel Castro kubai kormányzatát.
 1975 – Udvardy József csanádi apostoli kormányzót kinevezik megyés püspökké.
 1977 – Prágában nyilvánosságra kerül az emberi jogokkal foglalkozó Charta '77, aláírói közül többet letartóztatnak.
 1979 – Vietnám lerohanja Kambodzsát, véget vetve a vörös khmerek rémuralmának
 1984 – Brunei a Délkelet-Ázsiai Nemzetek Szövetsége (ASEAN) hatodik tagjává válik.
 1989 – Hirohito japán császár halálát követően Akihito lesz Japán császára.
 1999 – Megkezdődik Bill Clinton amerikai elnök elleni per, szexuális zaklatás vádjával.
 2007 – Stanisław Wielgus, Varsó érseke lemond tisztségéről, miután kiderül róla, hogy korábban együttműködött a kommunista titkosrendőrséggel.
 2015 – Két fegyveres férfi megtámadta a francia Charlie Hebdo szatirikus magazin párizsi irodáját, a támadásban 12-en (10 újságíró és 2 rendőr) életüket vesztették.

Tudományos és gazdasági események
 1610 – Galileo Galilei először figyeli meg és nevezi el a Jupiter holdjait (Galilei-holdak).
 1782 – Az első kereskedelmi bank, a Bank of North America megnyílik az Egyesült Államokban.
 1785 – A francia Jean-Pierre Blanchard és az Amerikai John Jeffries átkel Doverből (Anglia) Calais-be (Franciaország) egy gáz hajtotta hőlégballonon, elsőként szelve át a La Manche csatornát a levegőben.
 1904 – A „CQD” segélykérő jelzést bevezetik, de két évvel később lecserélik „SOS”-re.
 1927 – Az első nemzetközi telefonhívás – New York és London között. 
 1975 – Az OPEC megemeli a nyersolaj árát 10%-kal.
 1985 – A Szakigake japán kísérleti űrszonda elindul a Halley-üstökös vizsgálatára. (Más források szerint 8-án)
 1998 – Elindul az amerikai Lunar Prospector nevű holdszonda.

Kulturális események
 1990 – A pisai ferde tornyot biztonsági okokból lezárják a látogatók elől.

Irodalmi, színházi és filmes események
 1894 – W.K. Dickson szabadalmat szerez a mozgófilmre.

Zenei események
 1924 – George Gershwin megkomponálja a Rhapsody in Blue-t.

Sportesemények

Egyéb események
 1973 – A balassagyarmati túszdráma kezdete, Pintye András és László fegyverekkel elfoglalja a Geisler Eta Leánykollégiumot és 5 napig fogságban tart 20 lányt. Ez az első túszejtés Magyarországon.
 2009 – Takács József intézményvezető és Papp László tanár az elhíresült csepeli kettős gyilkosságban ezen a napon vesztette életét

Születések 
 1795 – Szilasy János teológiai doktor, egyetemi tanár, nagyváradi kanonok és az MTA tiszteleti tagja († 1859)
 1800 – Millard Fillmore az Amerikai Egyesült Államok 13. elnöke, († 1874)
 1843 – Koch Antal geológus, petrográfus, mineralógus, paleontológus, az MTA tagja († 1927)
 1844 – Bernadette Soubirous francia apáca, Lourdes-i látnok († 1879)
 1845 – III. Lajos bajor király († 1921)
 1871 – Émile Borel francia matematikus, politikus († 1956)
 1873
 Charles Péguy francia író, költő, esszéíró († 1914)
 Zukor Adolf magyar származású amerikai filmgyáros, († 1976)
 1890 – Molnár Antal Kossuth-díjas zeneszerző, zenetudós, pedagógus († 1983)
 1895 – Clara Haskil zsidó származású román zongoraművész († 1960)
 1899 – Francis Poulenc francia zeneszerző, († 1963)
 1900 – Fettich Nándor régész, ötvös, az MTA tagja († 1971)
 1910 – Artur Rosenhammer német autóversenyző († 1985)
 1916 – Paul Keres észt sakknagymester († 1975)
 1923
 Fülöp Kálmán magyar dalszövegíró, költő, színész († 2010)
 Jean Lucienbonnet francia autóversenyző († 1962)
 1924 – Alberto Uria uruguay-i autóversenyző († 1988)
 1925 – Gerald Durrell brit zoológus, író († 1995)
 1926 – Szász Endre festőművész, grafikus († 2003)
 1930 – Mihályfi Imre Balázs Béla-díjas magyar filmrendező, tanár, a Magyar Televízió örökös tagja
 1931 – Dr. Bőzsöny Ferenc előadóművész, tanár, a Magyar Rádió főbemondója († 2018)
 1934
 Dr. Kollányi László Fleischmann Rudolf díjas növénynemesítő († 2006)
Kovács Ferenc olimpiai bronzérmes labdarúgó, edző († 2018)
 1935 – Valerij Nyikolajevics Kubaszov szovjet űrhajós († 2014)
 1939 – Brausch Niemann dél-afrikai autóversenyző
 1941 – John Steiner brit színész († 2022)
 1943 – Somody Kálmán magyar színész, politikus († 2015)
 1944 – Solt Ottilia magyar szociológus, politikus, az SZDSZ alapító tagja  († 1997)
 1945 – Szirtes Tamás Kossuth-díjas magyar rendező, színiigazgató 
 1948 – Zmago Jelinčič Plemeniti szlovén politikus, a Szlovén Nemzeti Párt (SNS) alapítója
 1951 – Felvidéki Judit Balázs Béla-díjas magyar filmrendező, forgatókönyvíró
 1953 – Mándoki László magyar zenész, zenei producer
 1956 – David Caruso amerikai színész
 1958 – Balog Zoltán magyar református lelkész, politikus, miniszter
 1964
 Nicolas Cage amerikai színész
 Paulo Carcasci brazil autóversenyző
 1966 – Ganxsta Zolee, magyar zenész
 1971 – Jeremy Renner, amerikai színész
 1972 – Gervai Péter a magyar Wikipédia alapítója
 1976 – Tyron Leitso kanadai színész
 1977 – Dolhai Attila Jászai Mari-díjas magyar színész, énekes, érdemes művész
 1980 – Naiden Borichev bolgár műkorcsolyázó
 1982 – Lauren Cohan brit színésznő
 1985
 Bănel Nicoliţă román labdarúgó
 Lewis Hamilton brit autóversenyző
 1990
Liam Aiken amerikai színész
 Elene Gedevanisvili grúz műkorcsolyázónő
 Gregor Schlierenzauer osztrák síugró
 Papp Barbara magyar színésznő
 1991 – Eden Hazard belga labdarúgó
 1992
Edgaras Ulanovas litván kosárlabdázó
 Kuhár Bence magyar humorista, youtuber

Halálozások 
 847 – II. Szergiusz pápa
 1589 – Ghiczy János erdélyi kormányzó
 1619 – Nicholas Hilliard arcképfestő, aranyműves, (* 1547 körül)
 1882 – Ignacy Łukasiewicz örmény származású lengyel gyógyszerész, akinek először sikerült kőolajból világítóolajat (petróleumot) előállítania (* 1822)
 1916 – Mocsáry Lajos magyar politikus, (* 1826)
 1933 – Négyesy László magyar irodalomtörténész, esztéta, az MTA tagja (* 1861)
 1937 – Somlyó Zoltán költő, műfordító (* 1882)
 1943 – Nicola Tesla szerb származású elektromérnök, fizikus (* 1856)
 1945 – Pásztor János szobrászművész (* 1881)
 1958 – Petru Groza román kommunista politikus, pártfőtitkár, miniszterelnök (* 1884)
 1960 – Kövér János földbirtokos, országgyűlési képviselő (* 1895)
 1964 – Reg Parnell brit autóversenyző (* 1911)
 1968 – George Constantine amerikai autóversenyző (* 1918)
 1988 – Reich Károly Kossuth- és Munkácsy Mihály-díjas grafikus (* 1922)
 1988 – Trevor Howard angol színész (* 1913)
 1991
Henri Louveau francia autóversenyző (* 1910)
Láng Rudolf magyar festő, grafikus, jelmeztervező (* 1904)
 1993 – Diószegi Sándor magyar zeneszerző, karnagy, református orgonista-kántortanító (* 1915)
 1994 – Vittorio Mezzogiorno olasz színész (* 1941)
 1996 – Grósz Károly kommunista politikus, MSZMP-főtitkár, miniszterelnök (* 1930)
 1998 – Vladimir Prelog bosznia-hercegovinai Nobel-díjas horvát vegyész, (* 1906)
 1998 – Richard Hamming amerikai matematikus, (* 1915)
 2002 – Geoff Crossley brit autóversenyző (* 1921)
 2004 – Tardos Tibor József Attila-díjas író, műfordító (* 1918)
 2006 – Heinrich Harrer osztrák hegymászó, (* 1912)
 2009 – Jackie Epstein brit autóversenyző (* 1934)
 2013 – Halász Péter magyar író és újságíró, a Szabad Európa Rádió egyik legismertebb magyar közvetítője (* 1922)
 2016 – Szilágyi János György magyar ókortörténész, művészettörténész, főmuzeológus (* 1918)
 2018 – France Gall francia énekesnő (* 1947)
 2020 – Felföldi Anikó, Jászai Mari-díjas magyar színművésznő, érdemes művész (* 1938)

Ünnepek, emléknapok, világnapok 
 Kambodzsa: a népirtó rendszer fölött aratott győzelem (1979) napja
 Ortodox karácsony

Január napjai